b'\n_START_ARTICLE_\nMonitor\n_START_SECTION_\nDimensiuni ale diagonalei\n_START_PARAGRAPH_\nIni\xc8\x9bial, dimensiunile diagonale ale tuburilor folosite erau mici: 8, 9, 10, 12, 14, 15 \xc8\x9boli. \xc3\x8en prezent, valorile uzuale ale monitoarelor de tip CRT (cu tub electronic) sunt de 15, 17, 19, 20, 21, 22, 24 sau \xc8\x99i 27 de \xc8\x9boli._NEWLINE_M\xc4\x83rimea suprafa\xc8\x9bial\xc4\x83 a unui ecran este determinat\xc4\x83 frecvent de distan\xc8\x9ba dintre dou\xc4\x83 col\xc8\x9buri opuse ale acestuia. Este \xc3\xaens\xc4\x83 o problem\xc4\x83, c\xc4\x83 metoda de m\xc4\x83surare nu face deosebire \xc3\xaentre formele geometrice exacte ale monitoarelor cu m\xc4\x83rimi de diagonal\xc4\x83 identice, \xc3\xaen sensul c\xc4\x83 suprafa\xc8\x9ba determinat\xc4\x83 de o diagonal\xc4\x83 scade (\xc3\xaen raport cu cele p\xc4\x83trate), cu c\xc3\xa2t ecranele devin mai dreptunghiulare. Spre exemplu, un monitor 4:3 21" are o suprafa\xc8\x9b\xc4\x83 de ~211 \xc8\x9boli p\xc4\x83tra\xc8\x9bi, \xc3\xaen timp ce unul 16:9 21" are o suprafa\xc8\x9b\xc4\x83 de numai ~188 \xc8\x9boli p\xc4\x83tra\xc8\x9bi._NEWLINE_Aceast\xc4\x83 metod\xc4\x83 de m\xc4\x83surare, relativ imprecis\xc4\x83, dateaz\xc4\x83 din vremea primelor versiuni ale televizorului CRT c\xc3\xa2nd tuburile rotunde erau \xc3\xaen frecvent\xc4\x83 utilizare. Acestea aveau o singur\xc4\x83 dimensiune care descria m\xc4\x83rimea ecranului. C\xc3\xa2nd tuburile rotunde erau folosite pentru a afi\xc8\x99a imagini dreptunghiulare, m\xc4\x83rimea diagonalei era echivalent\xc4\x83 cu diametrul tubului.'